Odense Adresse-Contoirs Efterretninger, 1793-04-26
Skrivelse fra Paris, den 12te og 15de April. Den 8de huj. blev decreteret, at alle Lemmer af Familien Bourbon, med Undtagelse af de i Templetaarnet værende, skulle strax bringes til Marseille, og nøie bevogtes i de der værende Forts og Slotte Robespierre har stærkt anklaget Brissot, Gensonne, Vergniaux og Buzot for N. C., og søgt at bevise, at de vare enige med Dumourier, men endnu har det ikke havt videre Følger. - Dalbarade er nu udnævnt til Søeminister. - Alle i N. C. forelæste Beretninger fra Bretagne melde om de der værende Modrevolutionisters Nederlag. Man har ingen andre Beretninger, og maa altsaa vente paa Bekræftelsen. - Fangerne i Templetaarnet have paa nogle Dage, siden Egalie er bleven arresteret, faaet en større Frihed, end de for have havt i hiint bedrøvelige Opholdsted. Dronningen gaaer med sin Datter og Svigerinde daglig at spadsere i Haugen, og Sønnen finder Fornøielse i at arbeide endeel i Haugen med egne Hænder, hvortil det nødvendige Redskab, passende efter hans svage Kræfter, rækkes ham. Prindsen af Conty og Hertuginden af Bourbon, ere, efter deres Arrestering, førte til Marseille, hvor man troer dem sikkrere end i Paris. Prinds Conty ville først giøre sit Testamente, men man tillod ham det ikke. Hertuginden undskyldte sig med en Upasselighed, men maatte dog fort. Egalite viiste meget koldt Blod, da man betydede ham, at han skulde til Marseille: "den" sagde han til Commissarierne, "som har gjort alt for Frihedens Erobring, vil"ogsaa vide at taale alt for den." Den ny General en Chef, Dampierre, som nu commanderer Hovedarmeen mod Prindsen af Coburg, har begyndt sin militairiske Løbebane, som Lieutenant ved den forrige franske Garde, hvorved han forhvervede sig Rygte af en god Exerceermester. J Aaret 1785 blev han bekiendt derved, at han gjorde en Luftreise med Pilastre du Roziere, Prinds Carl af Ligne &c. Han var siden den Tid Huset Orleans meget hengiven, og har under Revolutionen, i alle dens Grader, viist sig som en ivrig Tilhænger deraf. - Den gl. Egalites Bortførelse til Marseille har havt den Følge, at over 5000 af hans Creditorer have meldt sig, og intet mindre forlangt, end at alle denne forrige Hertugs Godser skulle overgives til dem, der des- uden ikke vare tilstrækkelige til deres Fordringer. Hans fra ham adskildte Gemahlinde er bleven syg i Vernon, og befinder sig der under Municipalitetets Salvegade, indtil hun kan fortsætte Reisen til Marseille. - J Gaar havde vi her en larmende Procession. Man førte de 14 Lemmer af N. C. der vare flygtede fra Lüttich, med meget talrig følge igiennem Gaderne. Buxeløse bare herved dette Convents Archiv i en med Frihedsdeviser prydet Lade. De 88 Departementers Sindbilleder bleve baarne af lige saa mange Kanonerere, og Bruti, Franklins og Rousseaus Buster vare med i Toget. En Deputation fra N. C. med Larm af 200 Trommer og 400 Musikantere modtoge dem ved Revolutions=Pladsen, og gik til Communehuset, hvor de Lütticher Deputerede fik Broderkys se af Præsidenten, og bleve almindelig omfavnede. -J Forgaars besluttede N. C. Dødsstraf for enhver Fransk General, der ville underhandle med en Fiende, som ikke tilforn havde erkiendt Republiken og Folkets Souverainitet. Ligeledes blev decretert: "at N. C. vel ikke ville blande sig i fremmede Regieringers Anliggender, men at Frankrige før ville begrave sig under sine egne Ruiner, end nogensinde undertegne en Tractat, hvis Grundlæg ikke var at erkiende Republiken og Folkets Souverainitet. -